Kvinden døde i december. Allerede i 1992 indskrev hun sin bopælskommune, den daværende Hals Kommune, som enearving i sit testamente. Dermed går den anselige arv nu videre til den nye storkommune Aalborg Kommune, skriver Nordjyske Stiftstidende. At en kommune arver en borger er temmelig usædvanligt. Hverken den juridiske sagsbehandler i Aalborg Kommune eller borgmester Henning G. Jensen kan komme i tanke om fortilfælde. Hvordan formuen kommer til at indgå i den store kommunale kasse ved borgmesteren ikke. Han henviser til, at der skal holdes et møde med Hanne Mortensens advokat for at få oplyst de nærmere detaljer. Størrelsen på arven er ikke opgjort, men kilder siger til avisen, at der ikke er tale om småpenge.

Referat:
En afdød aalborgensisk forretningsindehaver, Hanne Mortensen, har testamenteret hele sin formue til Aalborg Kommune. Det er aldrig sket tidligere, siger borgmester Henning G. Jensen (S).